Kittu (kráter)

Kittu je kráter na Jupiterovom mesiaci Ganymedes s priemerom približne 15 km.

Tento kráter sa vyznačuje svetlým centrálnym vrchom, svetlým okrajom a tmavým hnedastým materiálom naokolo. Rozširujúce sa tmavé lúče sa spájajú v okolí kráteru a vyžarujú smerom od neho. Tmavý materiál usadený na povrchu je pravdepodobne časťou tmavého dopadnutého telesa (asteroid alebo kométa), ktorý bol po kolízii roztrúsený po povrchu. Dopadajúce teleso zasiahlo zvlnený terén a  usadeniny na okraji kráteru sa vytvorili po zrútení časti okraja kvôli častej tendencii zosuvov.

Impaktné krátery na mesiacoch Jupitera
Ganymedes (mesiac)